open-index/open-wikipedia-markdown huggingface dataset:
Cutigliano

**Cutigliano** er en tidligere kommune i provinsen Pistoia i den italienske regionen Toscana.

Nabokommunene var Abetone, Bagni di Lucca (LU), Fanano (MO), Fiumalbo (MO), Piteglio og San Marcello Pistoiese. 1. januar 2017 ble kommunene Cutigliano og Abetone slått sammen til den nye kommunen Abetone Cutigliano.

## Severdigheter
* Palazzo dei Capitani di Montagna
* Kirken Madonna di Piazza (Chiesa della Madonna di Piazza)

## Referanser


## Eksterne lenker
*
Ceyhan (elv)

**Ceyhan** er ei elv i den sørlige delen av Tyrkia, nær grensa mot Syria. Den har sitt utspring i Taurusfjellene i nærheten av byen Elbistan, og har en samla lengde på 474 km til utløpet i İskenderunbukta i Middelhavet, der den danner et stort delta.

De viktigste sideelvene er Söğütlü, Hurman, Göksun, Mağara Gözü og Aksu. Flere steder er Ceyhan oppdemt for vannkraftproduksjon.

Ceyhan hadde i antikken det greske navnet *Pyramos* (hetittisk: *Puratti*), og var en av de viktigste elvene i Kilikia.

## Referanser
Krigen i Sør-Ossetia

**Krigen i Sør-Ossetia** kan vise til:

* Krigen i Sør-Ossetia (1991–1992)
* Krigen i Sør-Ossetia (2008)
Zaza Gogava

**Zaza Gogava** (georgisk: ზაზა გოგავა) (født 14. juli  1971) er en brigadegeneral i den georgiske hæren. Siden november 2006 har vært forsvarssjef som leder av det øverste militære råd. 

Gogava ble uteksaminert fra Tbilisi tekniske universitet i 1994, og startet karrieren i spesialgruppen «Omega» innen de georgiske sikkerhetsstyrkene i 1995. Han har siden tjenestegjort i en rekke anti-terroristenheter og har fått ulike typer videreutdannelse i USA i perioden 1995 til 2002. 

Han ble utnevnt til sjef for spesialstrykene i 2004 og nestkommanderende ved generalstaben i 2006. Etter en omorganisering av Forsvarsdepartementet i 2006, ble han leder for det øverste militære råd.

Han leder de georgiske styrkene under slaget om Tskhinvali i august 2008.

## Referanser
Roy Fyllingen

**Roy Harald Fyllingen** (født 31. januar 1975) er en norsk sjakkspiller med tittelen Internasjonal Mester (IM). Han ble norgesmester i 1998. Han spiller for Bergen sjakklubb.

Fyllingen spiller vanligvis 1.d4 som hvit. Som sort møter han 1.d4 med nimzo-, bogo- og dronningindisk. Mot 1.e4 spiller Fyllingen gjerne åpne spill (1.e4 e5) eller fransk (1.e4 e6).

## Eksterne lenker
*
Divergens

I matematikk er **divergens** en differensiell vektor-operator som gir størrelsen til en kilde eller et sluk i et gitt punkt i et vektorfelt, i form av en skalar med fortegn. Divergensen av et vektorfelt \mathbf{F} betegnes med \operatorname{div}\,\mathbf{F} eller \nabla\cdot\mathbf{F}, hvor \nabla er nabla-operatoren og \cdot{} er indreproduktet.

I det tre-dimensjonale kartesiske koordinatsystemet er divergensen av vektorfeltet \mathbf{F} = u\mathbf{i} + v\mathbf{j} + w\mathbf{k} gitt ved
: \nabla\cdot\mathbf{F} 
= \frac{\partial u}{\partial x} 
+ \frac{\partial v}{\partial y} 
+ \frac{\partial w}{\partial z}
.

## Se også
* Gradient
* Curl
* Laplace-operator

## Referanser
Hennie Kuiper

**Hennie Kuiper** (født 3. februar 1949 i Denekamp i Overijssel) er en nederlandsk tidligere profesjonell landeveissyklist. Hans meritter inkluderer en gullmedalje fra OL i 1972 i München, VM-gull (for profesjonelle) i 1975, og seier i fire av de fem klassiker-monumentene. Han syklet Tour de France 12 ganger, ble nummer to to ganger, og vant etappeseier på L'Alpe d'Huez to ganger. Kuiper, Ercole Baldini og Paolo Bettini er de eneste rytterne som har vunnet landeveisrittet i både OL og VM.

## Karriere
Kuiper startet med å delta i juniorritt fra han var 14, og fra han var 19 til han var 23 vant han 39 ganger som amatør. Høydepunktet i amatørkarrieren var OL-gullet i landeveisrittet i München i 1972, der han kjørte de siste fire milene alene.

Kuiper ble profesjonell i 1973 i det tyske laget Haro-Rokado. Hans karriere tok av i 1975 da han signerte for det nederlandske laget Frisol hvor han fikk flere sjanser til å vise seg, og fikk seg en hjelper i José De Cauwer. I 1975 ble han verdensmester i Yvoir i Belgia.

Kuiper signerte for TI-Raleigh i 1976 og ble nummer to i Tour de France 1977, 48 sekunder etter Bernard Thévenet, som senere innrømmet å ha brukt steroider. Kuiper vant klatreetappen til Alpe d’Huez, det gjetok han i 1978. Kuiper ble nummer fire i Touren i 1979 og nummer to i 1980, bak Joop Zoetemelk. Den andreplassen avsluttet hans beste år som sammenlagtrytter, og i 1981 gikk han til DAF Trucks og ble etterhvert en endags- og klassiker-rytter. I 1981 vant han Flandern rundt og Lombardiet rundt og i 1983 vant han Paris–Roubaix på 11. forsøk. I 1985, i en alder av 36, vant han Milano–Sanremo. Han la opp i november 1988.

## Lagleder
Etter at han la opp, var Kuiper leder for det lille tyske profflaget Team Stuttgart mellom 1989 og 1990. I 1991 ble han sjef for Telekom-laget. Fra 1992 var han assisterende lagleder for det amerikanske Motorola-laget i fire år. Siden 1997 har han arbeidet for Rabobank og delvis for det nederlandske landslaget.

## Høydepunkter i karrieren

;1972
:  Olympisk mester i landeveisritt 
: Ronde van Drenthe
;1973
: 2.-plass Züri-Metzgete
: 5.-plass Amstel Gold Race
;1974
: 2.-plass Paris-Camembert
;1975
:  Verdensmester i landeveisritt
:  Nederlandsk mester
: 5.-plass sammenlagt og en etappeseier i Vuelta a España
;1976
: 4. etappe Tour de France
: Sammenlagt og en etappeseier Sveits rundt
: Etappeseier Vuelta a España
;1977
: 2.-plass sammenlagt og en etappeseier Tour de France (L'Alpe d'Huez)
;1978
: 16. etappe Tour de France (Alpe d’Huez)
: 2.-plass sammenlagt Romandiet rundt
;1979
: 4.-plass sammenlagt Tour de France
: 3.-plass Paris–Roubaix
;1980
: 2.-plass sammenlagt Tour de France
: 2.-plass Liège-Bastogne-Liège
: 4.-plass Paris-Brussels
;1981
: Flandern rundt
: Lombardiet rundt
: 2.-plass sammenlagt Tour of Holland
;1982
: Grand Prix de Wallonnie
: 2.-plass sammenlagt Luxembourg rundt
;1983
: Paris–Roubaix
: 5.-plass sammenlagt Vuelta a Espana
;1984
: 9.-plass Paris-Roubaix
: 10.-plass Züri-Metzgete
;1985
: Milano–Sanremo
: 3.-plass Flandern rundt
;1986
;1987
: 5.-plass Rund um den Henninger Turm
;1988
: 3.-plass  Veenendaal-Veenendaal

## Eksterne lenker
* 
* Tour de France-resultater
*
Humpy Koneru

**Humpy Koneru** (født 31. mars 1987 i Gudivada i Andhra Pradesh) er en indisk stormester i sjakk. I mai 2015 hadde hun 2589 i rating, noe som gjorde henne til verdens tredje beste kvinnelige sjakkspiller, etter Hou Yifan og Judit Polgár.

Humpy ble først kalt *Hampi* av hennes foreldre, men faren hennes endret dette senere til Humpy. Hun skriver familienavnet sitt (Koneru) først.

## Karriere
Humpy var i sin tid den yngste kvinnen som hadde fått tittelen stormester i sjakk (ikke WGM som har litt lavere krav enn GM). Hun fikk denne i en alder av 15 år, 1 måned og 27 dager, og slo Polgar med 3 måneder. (Denne rekorden ble slått av Hou Yifan i 2008, som fikk rang av stormester i en alder av 14 år og 7 måneder).

I 2001 ble hun kvinnelig juniorverdensmester i sjakk. I 2006 deltok hun i det kvinnelige verdensmesterskapet, men ble slått ut i andre runde.

Etter hun ble mor tok hun to års pause fra sjakkmesterskap, fra 2016 til 2018, hun kom tilbake til VM i hurtigsjakk i Moskva i 2019. Under VM i hurtig- og lynsjakk 2019 vant hun hurtigsjakk, etter at hun slo Lei Tingjie fra Kina i *armageddon* i finalen.

Hun ble verdensmester i hurtigsjakk for andre gang under VM i hurtig- og lynsjakk 2024. Da endte hun opp med 8,5 av 11 mulige poeng, og tok seieren foran tre spillere på 8 poeng. Hun ble med dette den andre kvinnen, siden kinesiske Ju Wenjun, som har tatt verdensmester-tittelen mer enn én gang.

### Utmerkelser
I 2003 mottok hun prisen Arjuna Award, en av Indias fremste idrettsutmerkelser. Hun ble hedret med den indiske offisielle sivile utmerkelse Padma Shri for sin innsats i 2007. Hun mottok prisen BBC Indian Sportswoman of the Year i 2020.   

## Referanser


## Eksterne lenker
* 
* Hjemmeside
Cesàro-summering

**Cesàro-summering** er i matematisk analyse en alternativ måte å gi en sum til en uendelig rekke. Hvis rekken konvergerer på vanlig måte mot en sum *A*, er den også Cesàro-summabel og har Cesàro-summen *A*. Det viktige med Cesàro-summering er at en rekke som divergerer allikevel kan ha en veldefinert Cesàro-sum. Derimot er ei rekke som positivt konvergerer mot en uendelig verdi ikke i noe tilfelle summabel til en endelig verdi.

Cesàro-summering er oppkalt etter den italienske analytikeren Ernesto Cesàro (1859&ndash;1906).

## Fremgangsmåte

Summen av de *k* første leddene i en uendelig følge {*a<sub>n</sub>*&thinsp;} definerer en **partialsum**

:  S_k = \sum_{n=1}^k a_n \,  

av den uendelige rekken

:  S = \sum_{n=1}^\infty a_n \,  

Dersom følgen {*S<sub>k</sub>*&thinsp;} konverger mot en verdi som også kalles *S*, sier en at den uendelige rekken konvergerer mot denne verdien.

Cesàro-summering av rekken kan gjenomføres når middelverdien *A* av alle partialsummene *S<sub>k</sub>&thinsp;* eksisterer, det vil si

:  A = \lim_{n\to\infty} \frac{1}{n}\sum_{k=1}^n S_k 

For konvergente rekker gir denne beregningen av summen et svar i overensstemmelse med det vanlige resultatet *S*. Men i tillegg kan den for noen divergente rekker også gi et endelig svar.

### Eksempel

Grandis rekke 1 - 1 + 1 - 1 + ...  er ikke konvergent. Partialsummene *S<sub>k</sub>&thinsp;* svinger mellom 0 og 1 avhengig av om *k* er et like eller ulike tall. Derimot hvis man beregner middelverdien av de *n* første partialsummene,

:  A_n = \frac{1}{n}\sum_{k=1}^n S_k , 

finner man verdiene *A<sub>n</sub>* = (1, 1/2, 2/3, 2/4, 3/5, 3/6, 4/7, 4/8, ... ) som kan sammenfattes i formelen

:  A_n =  {1\over 2} +  {1 - (-1)^n\over 4n} 

Når *n* blir veldig stor, går derfor middeleverdiene  mot *A* = 1/2 som er Grandi-rekkens sum.

Hvis man på samme måte prøver å summere den divergente rekken 1 − 2 + 3 − 4 + · · ·, finner man delsummene *S<sub>k</sub>* = (1, -1, 2, -2, 3, -3, ...) med aritmetiske middelverdier *A<sub>n</sub>* = (1, 0, 2/3, 0, 3/5, 0, 4/7, ….) som ikke konvergerer mot en entydig verdi. Denne rekken kan derfor ikke Cesàro-summeres.

## Referanser


## Litteratur
*  .
*  .
*  .
André Darrigade

**André Darrigade** (født 24. april 1929 i Narosse) er en tidligere fransk profesjonell landeveissyklist som konkurrerte mellom 1951 og 1966. Darrigade var spurter og er mest kjent for å bli verdensmester i 1959 og vinne den grønne trøya i Tour de France i 1959 og 1961. Darrigade vant også Lombardiet rundt i 1956. Han deltok i 14 utgaver av Tour de France, og fullførte alle unntatt én. Han vant totalt 138 seire i løpet av sin karriere.

## Referanser


## Eksterne lenker
*
Agha

**Agha** eller **Aga** (fra tyrkisk *ağa*, «høvding, herre») var en høy militær grad i Det ottomanske riket. Også funksjonærer ved hoffet kunne bære tittelen agha, f.eks. hadde de øverste evnukkene i seraiet tittelen *Kapi Agha* og *Kizlar Agha*.

I dag brukes Agha som slektsnavn i bl.a. Egypt, Iran, Pakistan og Afghanistan. 

## Se også
* Aga Khan

## Kilder
*
Kombinasjonsmøbel

Et **kombinasjonsmøbel** er et møbel med flere funksjoner. Funksjonene som kombineres kan variere, men det mest vanlige er at møbler til å sitte på også har en oppbevaringsfunksjon. Plassmangel kan være en viktig årsak til å velge slike møbler, men kombinasjonsmøbler forekommer også for mer arealeffektiv utnyttelse i større boliger.

## Eksempler
Noen vanlige eksempler på kombinasjonsmøbler er:
* Bordstol, et bord som kan bli gjort om til en stol hvis det skulle bli nødvendig. Slike bordstoler kan oppdrives over det meste av Europa, men det finnes mest av dem i Storbritannia, Tyskland og Frankrike. 
* Dagseng, et kombinasjonsmøbel som kan brukes som seng, sitteplass eller til hvile og avslapping i fellesrom
* Kistebord, et bord som har et rom under bordplaten der det er mulig å oppbevare ting. I dag mer vanlig på salongbord ettersom det der ellers ikke er vanlig å ha bena under.
* Kistestol, en stol der det er et oppbevaringsrom eller liten kiste under setet
* Kleskurver, noen kleskurver har sitteplass på topp
* Nedfellbar seng, en type sammenleggbar seng som er hengslet i den ene enden slik at den kan lagres vertikalt mot en vegg eller inni et skap
* Oppbevaringsseng, en seng med innebygd oppbevaring
* Sovesofa, en sofa hvor sitteområdet kan trekkes eller brettes ut for å danne en seng man kan sove på
* Sovestol eller stolseng, en stol som også kan brukes som seng. Slike senger er ofte ikke så lange, og brukes derfor mest av barn. Slike stolsenger ble sannsynligvis først lagd på 1800-tallet.
* Slagbenk, en benk hvor det er lagringsplass under setet
* Salongbord med ekstra plass for oppbevaring på undersiden er en type kombinasjonsmøbel
* Trappekrakk, kan brukes som krakk eller liten trapp
* Trappestol, kan brukes som stol eller liten trapp


View_02.jpg|En oppbevaringsseng med hvit sengeramme og skuffer
Gulfstream G600, EBACE 2018, Le Grand-Saconnex (BL7C0701).jpg|En lenestol som er lagt tilbake slik at man enklere kan sove
Murphy bed.jpg|En nedfellbar seng som tas ned
Workmen installing a wall bed.jpg|Installasjon av en nedfellbar seng
Model of a Folding Bed MET 20.2.13 acc2.jpg|Foldbar seng fra Egypt, cirka 1550 til 1295 før vår tidsregning


## Se også
* Bord som kan omformes, for eksempel uttrekkbare spisebord med ileggsplate eller klaffer
* Stolsekk, en blanding av en campingstol og en ryggsekk
* Takoppbevaring, plassbesparende lagring som frigir gulvareal og utnytter romvolumet
* Hems, en høy platting i en stue

## Litteratur
* Trond Juul Gjerdi: Møbler i Norge. 1976.

## Referanser


## Eksterne lenker
* Se kombinasjonsmøbel i DigitaltMuseum
* Small spaces need smart solutions - Designing furniture for small spaces, in connection with human wellbeing. *Kristoffer Thøgersen, Department of Design, Norwegian University of Science and Technology*
Skapseng

En **skapseng** er en seng som er innebygd slik at gavlsiden er utformet som et skap. Det er et kombinasjonsmøbel som kan være både et skap og en seng. Møbeltypen assosieres vanligvis med allmuen, men var opprinnelig på moten i høystanden.

## Eksempler
### Norge
Skapsenger ble brukt både på bygda og i byene i eldre tider.

I Grøslistua på Norsk Folkemuseum på Bygdøy finnes det en av de eldste bevarte skapsengene i Norge; Grøslistua ble trolig bygd mellom 1602 og 1653, og stod opprinnelig på Grøsli i Flesberg.

På Bryggen i Bergen er det bevart skapsenger i bygningene som i dag tilhører Det Hanseatiske Museum og Schøtstuene. I Finnegården, som ble bygd kort tid etter at den tidligere bebyggelsen gikk tapt i en storbrann i 1702, kan man se en skapseng som befinner seg midt i huskroppen. Dette var vintersengen til handelsmannen som bygde huset, og ved å ha en seng midt i huset ville han være mest mulig skjermet for trekk og kulde.

### Sverige
Den eldste kjente skapsengen i Sverige har blitt datert til 1693, og kommer fra Söderbärke i Dalarna. Landskapene Dalarna, Herjedalen og Jämtland hører til de svenske landskapene hvor bruken av skapsenger varte lengst.

## Bildegalleri

Fil:Amsterdam - Rembrandthuis - Saskia's bed 3.JPG|På bildet fra Rembrandthuis i Amsterdam sees skapsengen som tilhørte Saskia, maleren Rembrandts hustru. Huset er i dag et museum. 
Fil:Interieur, wand met bedstee - Rouveen - 20342093 - RCE.jpg|Skapseng i et bondehus i Rouveen i Nederland 
Fil:Papenburg - Splitting links - Von-Velen-Anlage - Haus Poel in 05 ies.jpg|En skapseng i bygningen *Haus Pol* på friluftsmuseet Von-Velen-Anlage i Papenburg i Tyskland 


## Andre betydninger
I moderne bruk anvendes ordet også om nedfellbare senger.

## Se også
* Nedfellbar seng

## Referanser


## Eksterne lenker
*
Eddy Planckaert

**Eddy Planckaert** (født 1958) er en tidligere profesjonell landeveissyklist fra Belgia. I 1988 vant han den grønne trøya i Tour de France samt Flandern rundt. I 1990 vant han sitt andre klassiker-monument da han tok seieren i Paris–Roubaix.

Hans yngre brødre var også profesjonelle syklister.

## Meritter

;1981
:14. etappe i Tour de France
;1982
:Fem etappeseire i Vuelta a España
;1983
:Brabantse Pijl
;1984
: Sammenlagt og tre etappeseire Belgia rundt 
: Omloop Het Volk
: 1. og 3. etappe Paris-Nice
: Étoile de Bessèges
;1985
: Omloop Het Volk
:1. og 4. etappe i Vuelta a España
;1986
:8. etappe i Tour de France
;1987
: E3 Prijs Vlaanderen
: 2. etappe Paris-Nice
;1988
:  Poengkonkurransen i Tour de France
: Flandern rundt
;1989
: E3 Prijs Vlaanderen
;1990
: Paris–Roubaix

## Eksterne lenker
*
Redningsselskapets sommerskoler for barn

**Redningsselskapets sommerskoler for barn** er et norsk skoletilbud, hvor barn mellom ni og tolv år får opplæring i å ro, seile samt å kjøre motorbåt.

Barna lærer sjøvett via lek, læring samt opplevelser på og ved sjøen.

Sjøredningsselskapets sommerskole skal være et holdnings- og miljøskapende aktivitetstilbud til barn og unge, hvor barna får opplevelser rettet til sjø og sjøliv, oppleer mestring og lærer sjøvett.

## Se også
*Redningsselskapet

## Eksterne lenker
* Om Redningsselskapets sommerskole for barn på NSSRs hjemmeside
Roki-tunnelen

**Roki-tunnelen** (georgisk: როკის გვირაბი; ossetisk: Ручъы тъунел; russisk: Рокский тоннель) går gjennom fjellkjeden Store Kaukasus, og fører Nord-Ossetia i Russland sammen med Sør-Ossetia, en utbryterregion i Georgia.

Tunnelen, som den sovjetiske administrasjonen bygde, sto ferdig i 1984. Den er en av få veier som krysser det nord-kaukasiske området. Den ligger omtrent 3&nbsp;000 meter over havet, og er 3&nbsp;730 meter lang. 

De sør-ossetiske myndighetene har krevd toll for tunneltrafikken, og det har vært en av deres viktigste inntektskilder. Myndighetene i Georgia mener at tunnelen må kontrolleres av internasjonale observatører, istedenfor de sør-ossetiske separatistene og de russiske fredsstyrkene.
Halvmåneordenen

**Halvmåneordenen** er betegnelsen på det man i Europa oppfattet som en orden tildelt av den osmanske sultanen, opprinnelig for å belønne admiral  Nelson og hans menn for den britiske seieren over Napoléon i Egypt, og som senere også ble franskmenn, spaniere og russere til del. Forestillingen hadde sitt opphav i belønninger osmanene ga som takk for seieren. Den første slike belønning besto av en kostbart utstyrt *[[çelenk]]*, en juvel til å bære i hodeplagget, tildelt Nelson i 1798.

## Bakgrunn
Osmanene innstiftet imidlertid aldri noen Halvmåneordenen. Tradisjonen med å tildele kostbare gaver, i særdeleshet juvelbesatte medaljonger og brosjer, fortsatte. Slike ble flere prominente briter til del. Etter ytterligere britiske seire mot franskmennene i Middelhavet ble det i 1801 videre innstiftet en medalje til minne om seieren i Egypt. Denne ble gitt britiske sjøfolk. Halvmåne og stjerne gikk igjen som motiv i både juveler og medaljen, dog ikke i hodeprydsjuvelene av den type Nelson fikk, og de to symbolene ble oppfattet som ordenstegn.

Juvelgavene og medaljene ble i Storbritannia og andre europeiske land oppfattet som en orden i to klasser. Den ble av britene gitt navnet Halvmåneordenen, *Order of the Crescent*. Nelson fikk utformet en ordensstjerne i europeisk stil til å bære på sin uniform. Illustrasjoner som tilsvarer denne er å finne i bøker om ridder- og fortjenstordener og Halvmåneordenen endte opp som uomtvistet sannhet innen numismatikk og faleristikk.

Forestillingen om Halvmåneordenen figurerte i ordenslitteraturen inntil nærmere studier av osmanske arkiver og dokumenter viste at det ikke er belegg i osmanske kilder for å hevde at ordenen eksisterte. Ordensvesen etter europeisk mønster eksisterte ikke i Det osmanske rike før 1830-tallet. Det ble da innført mye som et resultat av forventninger fra europeisk side, særlig i diplomatiske og militære sammenhenger, om at det burde tildeles ordener. De første osmanske ordener var Æresordenen (1831) og Hedersordenen (trolig tildelt første gang i 1839). Virkelig gjennomslag og utbredelse for ordensvesenet kom likevel først med innstiftelsen av Mecidi-ordenen i 1852.

## Referanser


## Litteratur
*Edhem Eldem: *Pride and Privilege. A History of Ottoman Orders, Medals and Decorations*, Istanbul: Ottoman Bank Archives and Research Centre, 2004, ISBN 9759369281.
Team Darfur

**Team Darfur** var en koalisjon av internasjonale idrettsutøvere som vil forsøke å øke bevisstheten om, samt få en slutt på, krisen i Darfur, Sudan.

Organisasjonen hevdet å ha mer enn 360 utøvere på sin medlemsliste.

Team Darfur hadde 72 utøvere i sommer-OL 2008 i Beijing blant sine medlemmer, hovedsakelig fra USA samt Canada.
Paparazzi

**Paparazzi** (Paparazzo er den italienske entallsformen) er en betegnelse på fotografer som har som sin spesialitet å forfølge samt snikfotografere kjente personer i private situasjoner for å selge bildene.

Paparazzofotografene har især i byer som Los Angeles, New York og London økt i antall de seneste årene.

Før opererte paparazzoene som frilansere. Nå er de primært organisert i billedbyråer på fastlønn.

Uttrykket paparazzo oppstod i 1960 i Federico Fellinis *[[La Dolce Vita]]*. En av fotografene i filmen het Paparazzo (Paparazzi er flertallsform). Han ble spilt av Walter Santesso.

De første publikasjonene som startet å publisere slike fotografier, var *[[Esquire]]*, *[[Cosmopolitan (magasin)|Cosmopolitan]]* samt *[[Life (magasin)|Life]]*.

## Norge
Paparazzo var lenge et ukjent begrep for offentligheten i Norge. Ordet ble for alvor kjent etter det dramatiske dødsfallet til Prinsesse Diana i 1997.

## Se også
* Pressefotograf

## Referanser


## Eksterne lenker
*
Stormberg

**Stormberg AS** er et norsk selskap med hovedkontor og lager i Kristiansand. Sortimentet består av turtøy, tur- og fritidssko, og turutstyr. Stormberg har utsalg på nett og i fysiske butikker i Norge, samt noen butikker på grensen i Sverige. Selskapets produkter produserer hovedsakelig i Kina, og var i 2005 de første innen sports- og tekstil merkevare i Norge som offentliggjort navnene på fabrikkene sine. Selskapet ble etablert av Steinar J. Olsen i 1998. Per 2022 er Olsen selskapets styreleder og eier. Nina Johansen har vært daglig leder siden 2022. Omsetningen var i 2024 på 603 millioner kroner.

## Historie
I 2002 ble Stormberg tatt opp som medlem i Etisk handel Norge. og har siden 2008 jobbet aktivt for å redusere klimagassutslippene både knyttet til sine produkter og selve virksomheten. Som det fremgår av klimaregnskapene som årlig er avgitt siden 2008, er Stormbergs klimagassutslipp betydelig redusert gjennom de siste ti årene. 

1% av Stormbergs omsetning eksklusive mva brukes til humanitære og samfunnsnyttige prosjekter.

Stormberg har siden oppstart hatt fokus på inkludering i rekruttering og har som mål om at 25% av de ansatte er mennesker som tidligere har hatt vansker for å komme inn på arbeidsmarkedet. Stormberg har et eget samarbeid med Halden fengsel, kalt Nåløyet, med mål om å gi både mennesker og turtøy en ny sjanse.

I 2014, 2015 og 2016 ble Stormberg kåret til Norges mest bærekraftige virksomhet i en undersøkelse foretatt av merkevarestudien *Sustainable Brand Index,* og til den nest mest bærekraftige virksomheten i 2017. I 2019, 2020, 2021, 2023 og 2024 kåret *Sustainable Brand Index* Stormberg til tekstilbransjens mest bærekraftige norske virksomhet. Selskapet har også mottatt positive omtaler og målinger i en rekke andre media og omdømmevurderinger. 

## Butikker

## Referanser


## Eksterne lenker
*
Kathrine Maaseide Dahl-Andersen

**Kathrine Maaseide Dahl-Andersen** (født 18. desember, 1976 i Stavanger) er en norsk profesjonell sandvolleyballspiller siden 1999, som representerte Norge under Sommer-OL 2004 i Athen i Hellas (syttendeplass) og Sommer-OL 2008 i Beijing i Kina (niendeplass). Sammen med Susanne Glesnes tok hun sølv i EM i 2004  i Timmendorfer Strand i Tyskland og bronse i EM i 2008 i Hamburg i Tyskland.
 
Hun er søster til sandvolleyballspilleren Bjørn Maaseide og gift med ishockeyspilleren Christian Dahl-Andersen.

## Partnere
* Susanne Glesnes (1999/2004), (2006/2008)
* Kristine Wiig (2005)
* Janne Kongshavn (2009)

## Referanser


## Eksterne lenker
* 
*
Susanne Glesnes

**Susanne Glesnes** (født 1. desember, 1974 i Bergen) er en norsk profesjonell sandvolleyballspiller, som representerte Norge under Sommer-OL 2004 og Sommer-OL 2008. Sammen med Kathrine Maaseide tok hun sølv i EM i 2004  i Timmendorfer Strand, Tyskland og bronse i EM i 2008 i Hamburg.

## Referanser


## Eksterne lenker
*
Bernie Mac

**Bernard Jeffrey McCullough**, mest kjent som «**Bernie Mac**», (født 5. oktober 1957, død 9. august 2008) var en amerikansk skuespiller og komiker.

Mac deltok i flere filmer i mindre roller. Hans mest kjente filmrolle var som Frank Catton i nyinnspillingen av *[[Ocean's Eleven (2001)|Ocean's Eleven]]* og som tittelfiguren i *Mr. 3000*. Han var stjernen i *The Bernie Mac Show*, et TV-show som gikk fra 2001 og ut 2006. Serien skaffet ham to nominasjoner til Emmy Award. Hans andre filmer omfatter blant annet *Booty Call*, *Friday*, *Head of State*, *[[Charlie's Angels: Full Throttle]]*, *[[Bad Santa]]*, *Guess Who*, *[[Cool Men (film)|Cool Men]]*, og *[[Transformers]]*.

Bernie Mac døde av lungebetennelse, sannsynligvis fordi han led av sarkoidose, på sykehus i Chicago.

## Referanser


## Eksterne lenker
*
Ŋ

**Ŋ** eller **ŋ** (utalles «eng») er en bokstav som brukes for å skrive nordsamisk og skoltesamisk. I det nordsamiske alfabetet er den nummer 18 i rekken, mens den i det skoltesamiske alfabetet er nummer 23. Bokstaven har lydverdien /ŋ/ (tilsvarende *ng* i f.eks. «ring»). Den brukes også i det internasjonale fonetiske alfabetet.
Den 33. verdenskongressen i geologi

**Den 33dje verdenskongressen i geologi** (33IGC) hadde Oslo som vertsby og fant sted 6. august&ndash;14. august 2008. Nesten 6&nbsp;000 geologer fra hundre nasjoner var ventet til kongressen, som ble avholdt på Norges Varemesse i Lillestrøm. Også internasjonale organisasjoner og representanter for forskjellige nasjoner medvirket på temadager og i debatter under den ni dager lange kongressen. Det ble dessuten arrangert flere ekskursjoner såvel før, under som etter kongressen.

Geofagene som var representert omfattet bl.a naturgeografi, geologi, geofysikk, hydrologi, meteorologi, oseanografi, petroleum, klima samt miljø.

Verdenskongressen i geologi blir arrangert hvert fjerde år. Den er også tidligere avholdt i Norden, nemlig Den 21. verdenskongressen i geologi i 1960.

## Eksterne lenker
* Hjemmesiden til 33. International Geological Congress (IGC)
* Hjemmesiden til International Union of Geological Sciences (IUGS)
Trond Winje

**Trond Winje** (født 6. september 1928, død 22. mars 2002) var en norsk oversetter av tysk litteratur. Han skrev på riksmål, og har oversatt et betydelig antall klassiske verk, fra Goethe, Lessing, Hoffmann og Kleist til Rilke, Kafka, Zweig, Brecht, Canetti, Spyri og Hesse. I tillegg til de klassiske verkene har Winje også oversatt en rekke samtidsforfattere. Han har også oversatt ikke-tyske forfattere. Han har i de tilfellene brukt tyske oversettelser som grunnlag. Et eksempel er Bokklubbens Jules Verne-utgivelse i fem bind som kom på 1970-tallet.

Winje arbeidet i 25 år som lærer. Som ung vandret han omkring i Sentral-Europa, i tiden like etter andre verdenskrig, og ble godt kjent med den tyske kulturen. I 1965 gjorde han seg for første gang bemerket med en oversettelse av Rilkes *Malte Laurids Brigge*.

## Oversettelser (utvalg)
* 1974 – *[[Lykke-Pers reise]]* (*Lycko-Pers resa*) av August Strindberg

## Priser
* Bastianprisen (1973), for E.T.A. Hoffmann: *Fantastiske fortellinger*
* Hermann-Hesse-Preis (1996)

## Eksterne lenker
* Laudatio av Sverre Dahl (PDF)
*Trond Winje i Norsk Oversetterleksikon
Trond Nymark

**Trond Nymark** (født 28. desember 1976 i Bergen) er en norsk kappgjenger og siviløkonom. Han representerer TIF Viking.

Nymark ble tatt ut til VM i friidrett 2009, vant gull på 50 km kappgang 21. august 2009 med tiden 3,41.16 og satte ny norsk rekord. Han tok opprinnelig sølvmedaljen, men 24. mai 2016 ble den opprinnelige verdensmesteren offisielt diskvalifisert for doping. 6. juli 2016, nesten syv år etter seiersløpet, mottok Nymark endelig sin gullmedalje på en medaljeseremoni under EM i friidrett 2016 i Amsterdam.

I ettertid har det også kommet frem at Nymark skulle hatt medalje fra VM i Helsingfors i 2005 der han ble nummer fire, men siden dette tilfellet var eldre enn foreldelsesfristen på åtte år, ble resultatet stående.

## Meritter

## Referanser




## Eksterne lenker
* 
* TrondNymark.no
Š

:*Š* er også kortnavn for det samiske tidsskriftet *[[Š nuoraid magasiidna]]*.

**Š** og **š** (*[[S]]* med hake) er den 29. bokstaven i det skoltesamiske alfabetet, og den 23. bokstaven i det nordsamiske alfabetet. Den brukes også på tsjekkisk, kroatisk, bosnisk, slovensk, latvisk og litauisk. I alle disse tilfellene representerer den lydverdien /ʃ/. På slovakisk representerer den lyden /ʂ/. 

Bokstaven brukes noen ganger når man romaniserer språk skrevet med kyrillisk skrift, for bosktaven *[[ш]]*. På norsk, blir denne vanligvis transkribert som *sj*. Bokstaven *š* brukes også for å transkribere noen forhistoriske skriftformer som kileskrift.
Maskara

**Maskara** eller **mascara** er betegnelsen på en type øyesminke som selges og brukes hovedsakelig av kvinner i hele verden. De fleste typer maskara består av en beholder med en mørk masse og en kost til å påføre massen på øyevippene. Mange av de største sminkemerkene produserer og selger dette produktet. Maskara har forskjellige egenskaper avhengig av behov. Det finnes maskara kun for å få farge på vippene, det finnes maskara for fylde og volum, det finnes maskara for lengde og volum osv.

## Se også
* Løse øyevipper
* Øyeskygge

## Kilder
* 

## Eksterne lenker
* Hvordan fjerne vannfast maskara
*
Leppestift

**Leppestift** eller **lebestift** er et kosmetisk produkt som inneholder blant annet pigmenter, olje, voks og bløtgjørende midler som tilfører farge og struktur til leppene hos mennesker. Leppestift finnes i mange forskjellige farger og varianter. Leppestift ble brukt for 5000 år siden i Mesopotamia.
Anita Rapp

**Anita Rapp** (født 24. juli 1977 i Lillehammer) er en norsk tidligere fotballspiller og olympisk mester. Hun spilte for Lillehammer KFK, Raufoss/Vind, New York Power samt Asker Fotball Kvinner.

Rapp debuterte på Norges fotballandslag for kvinner i 1998 og har spilt 62 A-landskamper. Hun ble olympisk mester i sommer-OL 2000 i Sydney. Rapp er per 9. august 2008 fotballekspert på TV 2 og kappgangsansvarlig i Norges Friidrettsforbund.

I januar 2008 ble hun ansatt som «internasjonal koordinator» for Norges fotballandslag for kvinner.

## Referanser


## Eksterne lenker
*
Central School of Speech and Drama

**Central School of Speech and Drama** er en del av University of London. Det ble etablert i 1906 av Elsie Fogerty for å tilby trening og opplæring i drama og tale for yngre skuespillere og andre studenter. 

Tidligere studenter inkluderer: 

*Jim Cartwright
*Rupert Everett
*Carrie Fisher
*Will Knightley
*Kit Harrington

## Referanser


## Eksterne lenker
*
Football League Championship 2008–2009

**Football League Championship 2008–2009** var den 110. sesongen i The Football League og den femte sesongen der Football League Championship var det nest øverste nivået i engelsk fotball. Sesongen begynte i august 2008 og ble avslutta i mai 2009.  vant og  ble nummer to og begge rykka direkte opp til Premier League 2009/10.  rykka opp etter at de vant play-off. ,  og  rykka ned til Football League One.

Lagene som rykka ned fra Premier League 2007/08 til Championship var ,  og . Lagene som rykka opp fra League 1 til Championship var ,  og .

## Tabell

* 1  Om Southampton hadde avsluttet sesongen på 21.-plass eller høyere, ville de bli fratatt ti poeng denne sesongen og rykke ned. Da klubben havnet på nedrykksplass etter sesongslutt, ble de i stedet fratatt ti poeng i påfølgende sesongs Football League One.

## Playoff

Sheffield United, Reading, Burnley og Preston North End spiller kvalifiseringsspill om den siste Premier League-plassen. Det ble til slutt Burnley som vant playoffen, og rykket opp til Premier League.

### Finale

### Semifinaler

## Kampoppsett













































## Toppscorere

## Stadioner

## Referanser


## Kilder
* Soccerbase.com
Allsång på Skansen

***Allsång på Skansen*** er et musikk- og sangshow som arrangeres på Skansen i Stockholm hver sommer. Hver uke gjester forskjellige kjente musikere programmet og leder publikum i allsang. Den første utgaven ble arrangert i 1935 med Sveriges Radios Sven Lilja som konferansier. Han ledet showet hver sommer til og med 1950. Sven Lilja døde 7. januar 1951, 63 år gammel. Etter Liljas død tok det fem år før showet gjorde comback med Egon Kjerrman (1920-2007) som ledet allsangen til og med 1966 da showet tok en ny pause som varte til 1974. *Allsång på Skansen* ble gjenopplivet i 1974 med Bosse Larsson (1934-2015) som programleder. Han ledet allsangen i 20 år til og med 1993. Showet ble første gang sendt på svensk tv 3. august 1979.  TV-sendingen var opprinnelig sporadisk. En første sesong med fire episoder ble sendt i 1979 og en andre sesong med åtte episoder i 1980. *Allsång på skansen* tok en pause frem 1984 da programnet kom tilbake med fire episoder. Resten av 1980-tallet ble det ikke sendt nye programmer fra Skansen, bortsett fra et "jubileumsprogram" i 1986. Det var først etter at SVT startet nye sendinger i 1990 at *Allsång på Skansen*ble et årlig program.

Larsson var programleder frem til 1994, da Lasse Berghagen tok over. Med ham fulgte en fornying av programmet, og det ble mer populært enn noen gang tidligere. Da Berghagen tok over, hadde programmet omkring 600&nbsp;000 seere, og da han ga seg som programleder, hadde programmet omtrent 2 millioner seere hver uke. Programmet er også inspirasjonskilden til norske *[[Allsang på Grensen]]*. Sanna Nielsen overtok som programleder i 2016.

## Programledere
* 1935–1950: Sven Lilja
* 1956–1966: Egon Kjerrman
* 1974–1993: Bosse Larsson
* 1994–2003: Lars Berghagen
* 2004–2010: Anders Lundin
* 2011–2013: Måns Zelmerlöw
* 2014– 2015: Petra Marklund
* 2016–:          Sanna Nielsen

## Referanser


## Eksterne lenker
* 
*
Peng Bo

**Peng Bo** (kinesisk: 彭勃, pinyin: Péng Bó, født 18. februar 1981 i Nanchang i Jiangxi i Folkerepublikken Kina) er en kinesisk stuper.

Han vant 3m sviktstup under Sommer-OL 2004, med 787,38 poeng. Han deltok også i 3m synkronstup sammen Wang Kenan, og fikk der en 8.-plass med 283,89 poeng.

Under Asialekene i 2002 fikk han gull i 3m synkronstup.

## OL-medaljer
*  2004  Athen - **Gull** i stuping, 3 m sviktstup, menn  Kina

## Referanser


## Eksterne lenker
*
Rupert Everett

**Rupert Everett** (født 1959) er en britisk skuespiller, som har blitt nominert til Golden Globe to ganger (1997 og 1999).

Han fikk sitt gjennombrudd i 1984, da han spilte en åpent homofil skoleelev i England på 1930-tallet i Julian Mitchells skuespill (og senere film) *[[Another Country]]*. Han har siden spilt i en rekke filmer, bl.a. *[[Dunston Checks In]]*, *[[My Best Friend's Wedding]]*, *[[The Next Best Thing]]* og *[[Shrek]]*-filmene. I 2002 opptrådte han i ''Hvem er Earnest?'', og i 2010 spilte han i actionkomedien *[[Wild Target]]*. I 2022 spilte han sammen med Harry Styles i dramafilmen *[[My Policeman]]*. Han bor i London.

## Nominasjoner
* Golden Globe 1997 for beste birolle i *My Best Friend's Wedding*
* Golden Globe 1999 for beste hovedrolle i *[[An Ideal Husband]]*

## Referanser


## Eksterne lenker
*
John Dorian

**Dr. John Michael Dorian**, bedre kjent som **J.D.**, er en fiktiv figur som opptrer i tv-serien Scrubs, i Norge tidligere kjent som Helt Sykt. 
J.D. er hovedfiguren i tv-serien, og det er hans fortellerstemme som fyller serien med tanker om tilværelsen og kommenterer sin egen og de andres handlinger som utspiller seg. I seriens femte sesong fylte han tredve år, og hvis en skal gå ut i fra at hver sesong gjenspeiler ett år vil det si at han er 34 år i sesong 9, den nyeste sesongen. 
Han har en sønn, Sam Perry Gilligan Dorian, som ble født i episoden "My Hard Labor". Han har navnet Sam etter faren hans som døde, Perry etter fornavnet til hans mentor og Gilligan fordi han tapte et veddemål mot Turk.

## Familiehistorie
J.D. er den yngste sønnen til Sam og Barbara Dorian. J.D. har en eldre bror, Dan Dorian. Vi får vite at J.D ble født for tidlig, en såkalt prematur fødsel. I episoden "My Office", får vi vite at J.D. vokste opp i Trootwood, Ohio. John Ritter spilte faren til J.D. som døde i "My Cake". Som en hyllest til Ritters død, døde både Ritter og Sam Dorian av hjertelidelser. Faren til J.D. var en salgsmann for kontorrekvisita, J.D. kommenterer at han var "a bad one" og han tjente så dårlig at han ikke kunne gi J.D. en hel sykkel, men en ny sykkedel hvert år. Han skilte seg fra Barbara da J.D. var sju år gammel. Etter det har Barbara vært gift på nytt seks ganger. 

## Trivia
J.D. er en demokrat, men vet sjokkerende lite om både politikk og geografi. Han viser til Dick Cheney som "bald assistant president who has all the heart attacks". Han vet ikke hvor Irak ligger og heller ikke New Zealand. Han vet heller ikke forskjellen på en Congressman og en Senator. 
J.D. er ikke reiligiøs, men det kan virke som om han tror på karma, som sett i "My Karma". Hans favorittdrink er Appletini ("easy on the tini"), på spørsmål om "it comes in hetero" er svaret "yes, but I didn't like it". 
I "My Perspective" blir J.D. diagnostisert med vasovagal syncope som resulterer i at han svimer av hver gang han bæsjer. 
Han har også vært gjennom en blindtarmsoperasjon som Turk utførte på ham.
Farlig midtsommer

***Farlig midtsommer*** (svensk *Farlig midsommar*) en barnebok fra 1954 av den finlandssvenske forfatteren Tove Jansson; det er den femte boken i serien om Mummitrollet. Den ble utgitt på norsk i 1959.

Boken beskrives som «ett spel med identiteter, förvillelser och livsroller, med drömmar, längtan och varande.»

## Handling
Handlingen har flere paralleller til William Shakespeares stykke *[[Stormen]]*, med forlis, redning og elementer av forvekslingskomedie.

Idyllen i Mummidalen blir forstyrret av en katastrofe. En vulkan skaper en stor oversvømmelse i dalen. Mummifamilien og vennene deres rømmer opp på taket av huset; her blir de reddet av et flytende teaterskip. Teaterrotta Emma er den eneste som er ombord; hun introduserer flyktningene for teaterets funksjon og betydning, og Mummipappa blir inspirert til å skrive et teaterstykke, kalt «Løvebrudene, eller Slektskapets bånd». Dette grepet, med et parodisk-komisk teaterstykke inne i fortellingen, er også et lån fra Shakespeare.

Mummitrollet og Snorkfrøken kommer bort fra de andre da de blir etterlatt på en øy. Lille My faller overbord og reddes av Snusmumrikken; de to havner i konflikt med en hemul som er parkvokter. Snorkfrøken, Mummitrollet og Filifjonka (som er søskenbarn med Emmas avdøde ektemann) blir arrestert for ordensforstyrrelser. De slipper imidlertid fri for å gå og se en teaterforestilling. Det viser seg å være oppsetningen av Mummipappas nye stykke, og alle gjenforenes til slutt.

## Referanser
Christopher Duncan Turk

**Christopher Duncan Turk**, som vanligvis bare kalles «Turk», er en fiktiv person i TV-serien *[[Scrubs]]*.

Han er en kirurg ved det fiktive Sacred Heart Hospital, og er gift med Carla Espinosa. De begynte å gå på stevnemøter i løpet av Sesong 1, og giftet seg i Sesong 3.  I løpet av sesong 4 opplever Turk og Carla noen ekteskapelige problemer. De tar ut seperasjon etter at Carla oppdager at Turk har opprettholdt et vennskap med en av hans tidligere kjærester uten å fortelle henne at han nå er gift. Denne situasjonen forverres etter at Carla og J. D. deler et etter å ha drukket alt for mye alkohol sammen. Til slutt fikser de to forholdet, og på slutten av Sesong fire blir de enige om å begynne å prøve å få en baby sammen.  Sammen har de datteren Isabella Turk. Turk var John Dorian sin romkamerat ved College of William and Mary, og deretter når de skulle studere medisin. De har alltid hatt et ekstremt nært forhold.

Turk blir ofte referert til som «Turkleton» av Dr. Bob Kelso (spilt av Ken Jenkins) sjefen for Sacred Heart Hospital. Det kommer til og med til det punktet at på Carla og Turks bryllup uttalte en alkohol-påvirket Kelso at han tror Turks navn egentlig var Turk Turkleton. Kelso omtaler også Carla som «sykepleier Turkleton» etter at hun gifter seg med Turk.

Turk begynner sin karriere som kirurgisk praktikant ved Sacred Heart sykehus. Etter praksis-perioden begynner han som kirurg ved det samme sykehuset. Mot slutten av den åttende sesongen gjør Dr. Cox - Sacred Hearts nye sjef - Turk til sjef for sykehusets kirurgi-avdeling. I den niende sesongen begynner Turk som gjesteprofessor i kirurgi ved Winston University, en skole bygget på det samme stedet hvor det tidligere Sacred Heart-sykehuset - som innen den tid hadde blitt revet ned.

## Familiehistorie
Turk har i hvert fall to brødre; Kevin og Jabbari. Kevin betalte for Turks college-utdannelse. Han har også nevnt en søster, en bipolar tante, og tre søskenbarn. Turk er tilsynelatende sterkt knyttet til moren sin, og Carla påstår hun har sett Turk og moren hans ligge i samme seng og kose. 

## Trivia
Turk er en trofast katolikk og går alltid med et kors om halsen, selv om troen hans ble satt sterkt på prøve i episoden «My own personal Jesus» hvor han behandler flere mennesker som lider av forferdelige skader. Troen hans på Gud er rystet etter å ha vært på vakt på julaften,  Han føler seg derfor fortapt, men den religiøse troen hans blir gjenopprettet etter at han oppdager en høygravid pasient i nærheten av sykehuset - og han hjelper til med å føde barnet hennes. Han er en demokrat, som J.D. og dr. Cox og i episoden «My Cake» ble han diagnostisert med diabetes type 2. Det nevnes også at moren hans tilhører Jehovas vitner.
Jamneslekten

**Jamneslekten** eller (latin: *Diphasiastrum*) er en slekt innenfor kråkefotfamilien. Den har 16 arter pluss hybrider, som foretrekker våte områder, først og fremst i Amerika og hele den nordlige halvkule, samt fjellområder i Stillehavet og Ny-Guinea.

Plantene er opprette og brune og grønne, med lysebrune eller grønne stilker og ledd-aktige, dels skjellaktige blader og utseende. Bldene sitter tettere på planten og ser mer ut som «skjell» enn på kråkefot- og lusegressartene.

Karsporeplanter formerer seg gjennom generasjonsveksling, og ved sporer i stedet for frø. Den ukjønnede generasjonen er den dominerende. Når sporen vokser dannes det et protallium, som er en liten kjønnet mellomgenerasjon som ikke lever lenge. Fra denne vokser det opp en langt større, kjønnsløs (ukjønnet) men langtlevende generasjon av planter, som produserer nye sporer.

Sporene sitter øverst i skuddet eller i egne aks. Plantene har bare én sporetype som er ukjønnet (*[[homospori]]*).

Tidligere ble den henført av mange botanikere til kråkefotslekten *(Lycopodium)*, men regnes nå nesten universelt som en egen slekt.

## Arter
Slekten består av følgende arter og utvalg av hybridformer, hvor hovednavnet i *kursiv* betyr at arten ikke finnes i Norge:
* Fjelljamne *(Diphasiastrum alpinum)*
** *[[Hybridjamne]] (Diphasiastrum x issleri)* (*D. alpinum* × *D. complanatum*)
* Skogjamne *(Diphasiastrum complanatum* ssp *complanatum)*
* Finnjamne *(Diphasiastrum complanatum* ssp *montellii)* (Norden, Russland)
** Hybridjamne *(Diphasiastrum x zeilleri)*(*D . complanatum* × *D. tristachyum*)
* Grannjamne, «Blue clubmoss» *(Diphasiastrum tristachyum)* eller *(D. complanatum* ssp *chamaecyparissus)*
* *[[Diphasiastrum angustiramosum]]* (Ny-Guinea)
* «Fan Clubmoss» *[[Diphasiastrum digitatum]]* (Nord-Amerika)
** *[[Diphasiastrum × habereri]]* (*D . digitatum × *D. tristachyum*)
* *Diphasiastrum fawcettii* ([[Jamaica]], [[Hispañola]])
* *Diphasiastrum henryanum* ([[Marquesasøyene]])
* *Diphasiastrum madeirense* ([[Madeira]], [[Azorene]])
* *Diphasiastrum montellii*
* *Diphasiastrum multispicatum* ([[Taiwan]], [[Filippinene]])
* *Diphasiastrum platyrhizoma* ([[Borneo]], [[Sumatra]])
* *Diphasiastrum sitchense* ([[Nord-America]])
** *Diphasiastrum (sitchense ssp) nikoense* ([[Japan]])
** *Diphasiastrum × sabinifolium* (*D . sitchense* × *D. tristachyum*)
* *Diphasiastrum thyoides* ([[Latin-Amerika]])
* «Veitch's Clubmoss»*Diphasiastrum veitchii* ([[Kina]])
* *Diphasiastrum wightianum'' (Asia, Ny-Guinea)

## Eksterne lenker
* 
* Bilder av arter i jamneslekten
Kråkvasstinden

**Kråkvasstinden** eller **Sandåhøa** er et fjell i Oppdal kommune i Trøndelag fylke. Fjellet har en høyde på 1&nbsp;700 meter over havet og ligger mellom Gravem/Gjøra (øvre del av Sunndalen), Klevgårdene (vestre del av Oppdal) og Storlidalen, rundt 10 kilometer nord for Gjøra, og er en av toppene i Trollheimen.

Fra toppen er det utsikt mot Dovrefjell i sør, Innerdalsfjell i vest og Trollheimstopper i nord.

## Fotnoter



## Referanser




## Eksterne lenker
* ut.no – *Turbeskrivelse*
Inge Sørensen

**Inge Sørensen** (født 18. juli 1924 i Skovshoved nord for København, død 9. mars 2011 i New Jersey i USA) var en dansk svømmer, og den yngste kjente kvinnelige vinner av en OL-medalje i en individuell øvelse. Hun tok bronsemedaljen på 200 meter bryst under OL 1936 i Berlin, i en alder av 12 år og 24 dager.

## Referanser

## Eksterne lenker
* 
* Inge Sørensen i Dansk Kvindebiografisk Leksikon
* DR Podcast – Intervju med Inge og mannen Janus (1979)
Percival «Perry» Cox

**Percival «Perry» Cox** er en fiktiv person spilt av John C. McGinley som opptrer i TV-serien *[[Scrubs]]*. Cox er 47 år gammel i sesong 7, og bor sammen med sin eks-kone Jordan Sullivan og deres to barn: Jack og Jennifer Dylan.

Cox er atletisk, og spiller flere ganger basketball på sykehusets parkeringsplass sammen med andre kollegaer. Han er også en veldig dyktig golf-spiller, som regelmessig slår Dr. Kelso. Cox aksepterer stillingen som sjef ved sykehuset, etter at Kelso går av med pensjon. I begynnelsen er han imidlertid skeptisk til å akseptere stillingen. Han holder midlertidig stillingen frem til styret ved sykehuset får tak i en annen erstatter, Dr. Taylor Maddox (spilt av Courteney Cox) men etter å ha konkludert med at Maddox faktisk er verre enn Dr. Kelso, slår Cox seg sammen med The Janitor og Dr. Kelso for å få henne vekk fra sykehuset. Etter at Dr. Maddox har fått sparken, blir stillingen ledig frem til Kelso anbefaler ham for stillingen. Cox er i utgangspunktet nølende med å ta imot denne jobben, av frykt for å miste den tidligere forbindelsen han hadde med alle pasientene sine. Selv om dette tar ett par dager, overbeviser Dr. Kelso ham om å akseptere denne stillingen.

## Familiehistorie
Familien hans kommer opprinnelig fra Pittsburgh. Cox har en søster, Paige, som er en nyfrelst kristen. Faren til Cox var en voldelig alkoholiker og han forteller at moren deres forholdt seg taus da «our dad drunkenly knocked us from room to room». Selv om Cox er en urokkelig ateist viser det seg at det ikke er søsterens kristne tro som er roten til hvorfor de kommer så dårlig overens, men at søsterens samvær minner ham om den vonde barndommen. 

## Trivia
Cox er ateist og støtter demokratene. Han ser på det å være en republikaner som noe negativt, og bruker dette som et skjellsord ved flere anledninger. Han er også veldig oppsatt på å reformere det amerikanske systemet innenfor medisin, og mener at alle mennesker har krav på like god og gratis behandling, i stikk strid med dr. Bob Kelso, som utelukkende ser på sykehuset som en pengemaskin. Kelso og Cox havner stadig vekk i konflikt på grunn av dette, Cox behandler pasienter uten forsikring eller penger, og Kelso forsøker å hindre dette etter beste evne.